KEDVEZMÉNYEZETT NYILATKOZATAI

Alulírott ……………………………………………………(A Kedvezményezett képviseletére jogosult személy neve) ……………………………………………………..(Kedvezményezett szervezet neve) képviseletében, ……………………………………. számú (pályázati azonosító szám) támogatói okirat elválaszthatatlan részét képező jelen dokumentum cégszerű aláírásával nyilatkozom arról, hogy az általam képviselt szervezet:

1. a támogatói okirat kiadása időpontjában nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban (államháztartás központi alrendszerébe tartozó költségvetési szervre nem vonatkozik);
2. megfelel a rendezett munkaügyi kapcsolatok követelményeinek (államháztartás központi alrendszerébe tartozó költségvetési szervre nem vonatkozik);
3. megfelel az államháztartásról szóló 2011. évi CXCV. törvényben (a továbbiakban: Áht.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényben (a továbbiakban: Civil tv.) (Civil tv. hatálya alá tartozó szervezetek esetén) meghatározott követelményeknek;
4. támogatási cél megvalósításához szükséges önrész (saját és egyéb forrás) – amennyiben azt jogszabály, Támogató vagy pályázati kiírás előírja – rendelkezésre áll (államháztartás központi alrendszerébe tartozó költségvetési szervre nem vonatkozik);
5. nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja;
6. a támogatási igényében foglalt adatok, információk és dokumentumok teljes körűek, valósak és hitelesek;
7. a szervezet pénzforgalmának lebonyolítására kizárólag a támogatási igényben megjelölt pénzforgalmi (fizetési) számlája szolgál, továbbá 8 napon belül írásban bejelenti a Lebonyolítónak, ha új pénzforgalmi (fizetési) számlát nyit, és a Lebonyolító javára szóló – a számlavezető pénzforgalmi szolgáltató által záradékolt – beszedési megbízás benyújtására felhatalmazó levelet egyidejűleg megküldi (államháztartás központi alrendszerébe tartozó költségvetési szervre nem vonatkozik) a k) pontban foglalt rendelkezések figyelembevételével;
8. kijelenti, hogy – amennyiben jogszabály előírja – a támogatott tevékenységhez szükséges jogerős hatósági engedélyek birtokában van, illetve annak beszerzése érdekében a szükséges jogi lépéseket megtette (a központi költségvetés terhére nyújtott, a veszélyhelyzet elhárítása és következményeinek enyhítése érdekében nélkülözhetetlenül szükséges és egyéb támogatásoknak a veszélyhelyzethez igazodó különleges szabályairól szóló 173/2020. (IV. 30.) Korm. rendelet (a továbbiakban: 173/2020. (IV. 30.) Korm. rendelet) alapján amennyiben a támogatott tevékenység hatósági engedélyhez kötött, a veszélyhelyzet időtartama alatt létrejött támogatási jogviszonyokhoz szükséges hatósági engedélyeket a támogató a beszámoló keretében ellenőrzi, annak korábbi benyújtása nem szükséges;
9. tudomásul veszi, hogy amennyiben a Kbt. rendelkezései alapján ajánlatkérőnek minősül, úgy a támogatási cél végrehajtása során a beszerzésekre vonatkozóan biztosítania kell a tisztességes, diszkriminációmentes, nyílt és átlátható eljárást, a közbeszerzési értékhatárt elérő beszerzések esetében pedig a támogatásból finanszírozott építési beruházás, árubeszerzés, illetve szolgáltatás igénybevétele során a Kbt. rendelkezéseinek megfelelően köteles eljárni;
10. az előirányzatból támogatott tevékenység, támogatási cél és támogatási program megvalósítása során megszerzett tárgyi eszköznek minősülő vagyontárgyat leltárba veszi;
11. a Lebonyolító által előírt biztosítékokat rendelkezésre bocsátja legkésőbb az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 85. § (3) bekezdésében meghatározott időpontig (a 173/2020. (IV. 30.) Korm. rendelet alapján a veszélyhelyzet időtartama alatt az Áht. 50/A. §-át azzal az eltéréssel kell alkalmazni, hogy a támogató által kikötött biztosíték rendelkezésre állását legkésőbb a veszélyhelyzet megszűnését követő 30 napon belül kell biztosítani azzal, hogy ha azt nem az államháztartási jogszabályoknak és a támogató által előírtaknak megfelelően biztosítja a kedvezményezett, a támogató a támogatást az Ávr. 96. §-a szerint jogosult azonnali hatállyal visszavonni),
12. tudomásul veszi, hogy nem adható ki támogatói okirat amennyiben, vele szemben az Ávr. 81. §-ában meghatározott feltételek valamelyike fennáll;
13. a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdés 1. pontja szerinti átlátható szervezetnek minősül (államháztartás központi alrendszerébe tartozó költségvetési szervre nem vonatkozik);
14. államháztartás központi alrendszerébe tartozó költségvetési szerv esetében az Áht. 48/B. §-ában megjelölt kizáró okok egyike sem áll fenn;
15. vállalja, hogy amennyiben a támogatói okirat kiadását követően adataiban változás következik be, arról a tudomására jutástól számított nyolc napon belül, a változást igazoló dokumentumok megküldésével együtt a Lebonyolítónak bejelenti;
16. kijelenti, hogy amennyiben a szervezet a helyi önkormányzatok adósságrendezési eljárásáról szóló 1996. évi XXV. törvény hatálya alá tartozik, nem áll adósságrendezési eljárás alatt, továbbá tudomásul veszi, hogy az Ávr. 142. § alapján adósságrendezési eljárás alatt álló szervezetekkel - függetlenül a támogatás egyéb feltételeinek meglététől – támogatói okirat nem adható ki;
17. tudomásul veszi, hogy adóazonosító számát a Magyar Államkincstár és a Támogató felhasználják a köztartozás bekövetkezése tényének és összegének megismeréséhez, illetve a lejárt köztartozások teljesítése érdekében;
18. hozzájárul ahhoz, hogy a Kincstár által működtetett monitoring rendszerben nyilvántartott adataihoz a költségvetési támogatás utalványozója, folyósítója, Magyarország 2020. évi központi költségvetéséről szóló 2019. évi LXXI. törvény XIX. Uniós fejlesztések fejezetből biztosított költségvetési támogatás esetén a közreműködő szervezet, ennek hiányában az irányító hatóság (a továbbiakban együtt: a támogatás folyósítója), az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek hozzáférjenek;
19. tudomásul veszi, hogy a támogatási igény szabályszerűségét és a támogatás rendeltetésszerű felhasználását a Támogató, a Támogatáskezelő és a jogszabályban meghatározott egyéb szervek ellenőrizhetik;
20. nyilatkozik arról, hogy a Támogatáskezelő részére átadott dokumentumokban, továbbá a pályázati adatlapon tett nyilatkozatokban foglaltak változatlanul fennállnak;
21. vállalja, hogy amennyiben részére a szakmai monitoring rendszer adatai alapján, az államháztartás központi alrendszeréből kapott, a Civil tv. 20. § szerinti költségvetési támogatásai (egybeszámított támogatás) összesen meghaladják valamely költségvetési év vonatkozásában az ötvenmillió forintot, akkor ennek teljesülését követően a Támogató részéről küldött vagyonnyilatkozat-tételi kötelezettség fennállásáról és esedékességének időpontjáról szóló tájékoztatás alapján 30 napon belül a Civil tv. 53/A. § (2) bekezdése szerint eleget tesz;
22. kijelenti, hogy amennyiben a Civil tv. hatálya alá tartozik a 30. § szerinti beszámolóját letétbe helyezte.

Dátum:

…….……………………………………………………………………………………………..

Kedvezményezett képviseletére jogosult személy cégszerű aláírása

….……………………………………………………………………………..

Kedvezményezett képviseletére jogosult személy neve